cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.367
title: การคำนวณหายีออยด์โดยวิธีการประมาณค่าภายใน บริเวณพื้นที่ภาคกลางของประเทศไทย

description: ปัจจุบันการคำนวณหายีออยด์ในประเทศไทยได้รับความสนใจเป็นอย่างมาก รวมไปถึงการประยุกต์ใช้แบบจำลองยีออยด์ร่วมกับค่าความสูงเหนือทรงรีอ้างอิงที่ได้จากการรังวัดดาวเทียม จีพีเอสเพื่อหาค่าความสูงออร์โทเมตริกที่อ้างอิงกับพื้นผิวยีออยด์ งานวิจัยนี้จึงมีจุดมุ่งหมายเพื่อสร้างแบบจำลองยีออยด์ท้องถิ่นบริเวณพื้นที่ภาคกลางของประเทศไทย โดยวิธีการประมาณค่าภายใน (Interpolation Method) โดยใช้ข้อมูลที่เป็นหมุดร่วมจำนวนทั้งสิ้น 70 หมุด ที่มีค่าการรังวัดดาวเทียมจีพีเอสและค่าระดับในงานชั้นที่ 1 ซึ่งดำเนินการโดยกรมแผนที่ทหาร มาใช้สร้างแบบจำลองพื้นผิวยีออยด์บริเวณพื้นที่ภาคกลางของประเทศไทย พร้อมทั้งประเมินผลแบบจำลอง ยีออยด์ท้องถิ่นดังกล่าวด้วยชุดข้อมูลหมุดตรวจสอบจำนวน 20 หมุดที่กระจายตัวอยู่ในพื้นที่ศึกษา จากการศึกษาการคำนวณหาค่าความสูงยีออยด์ด้วยวิธีการประมาณค่าภายในทั้ง 4 วิธี คือ Inverse Distance Weighted (IDW), Kriging, Spline และ Triangulated Irregular Network (TIN) ผลปรากฏว่า วิธี IDW มีค่าความผิดพลาดเฉลี่ยของยีออยด์เท่ากับ 1.6 เซนติเมตร มีค่าความผิดพลาดที่มีขนาดใหญ่ที่สุดเท่ากับ 15.7 เซนติเมตร วิธี Kriging มีค่าความผิดพลาดเฉลี่ยของยีออยด์เท่ากับ 1.7 เซนติเมตร มีค่าความผิดพลาดที่มีขนาดใหญ่ที่สุดเท่ากับ 5.2 เซนติเมตร วิธี Spline มีค่าความผิดพลาดเฉลี่ยของยีออยด์เท่ากับ 1.3 เซนติเมตร มีค่าความผิดพลาดที่มีขนาดใหญ่ที่สุดเท่ากับ 5.4 เซนติเมตร และวิธี TIN มีค่าความผิดพลาดเฉลี่ยของยีออยด์เท่ากับ 1.4 เซนติเมตร มีค่าความผิดพลาดที่มีขนาดใหญ่ที่สุดเท่ากับ 5.4 เซนติเมตร ดังนั้นในงานวิจัยนี้แสดงให้เห็นว่าแบบจำลอง ยีออยด์ท้องถิ่นที่สร้างขึ้นมาด้วยวิธีการประมาณค่าภายในด้วยวิธี Kriging, Spline และ TIN สามารถนำมาประยุกต์ใช้ในการแปลงค่าความสูงเหนือทรงรีอ้างอิงมาเป็นค่าความสูงออร์โทเมตริกได้ในบริเวณพื้นที่ภาคกลางของประเทศไทย
DOI: 10.5281/zenodo.3380508
title: Synthesis of Fault Traces in SE Louisiana Relative to Infrastructure

description: Corresponding data set for Tran-SET Project No. 17GTLSU12. Abstract of the final report is stated below for reference: "Geological faulting has been implicated as a contributor to subsidence, coastal land-loss and submergence of marshlands in southern Louisiana. This report reviews whether fault motion, either by slow creep or more sudden slip, can cause deformation of engineered structures resulting in increased infrastructure maintenance and repair costs. The impact of surface, or near-surface, geologic faulting on critical infrastructure is insufficiently documented in southeastern Louisiana, but the state has a vast amount of energy-sector subsurface data that to date has been under-utilized for transportation and other near-surface engineering applications. Recent and on-going work by research groups at Tulane University, University of New Orleans, and University of Louisiana at Lafayette use energy industry subsurface data, including well data and 2D and 3D seismic reflection data to map and project deep-seated faults that have been in place for millions of years, to create provisional surface fault trace maps. Accurate characterization of active fault locations and effects using both subsurface and surface methods will aid in the design and placement of infrastructure, as well as in developing appropriate mitigation methods. Descriptive criteria for reliability of fault locations were developed and are based on resources used in the interpretation and map scale: Level 1 suspected faults – described in the literature and included here from georeferenced maps; Level 2 identified faults – those observed on 2D or 3D seismic and mapped in a geographic reference system; Level 3 confirmed faults – mapped on seismic and ground-truthed with field methods including age-dated sediment borings and high-resolution seismic. We have compiled data resources in a GIS-based system for simple retrieval and map-based review so that additional work specific to critical infrastructure projects can be prioritized. The intent is to give the public information, so that they may better assess the importance of faulting in any particular project area and as a resource to identify areas that already have energy industry seismic available."
description: Tran-SET Project No. 17GTLSU12
DOI: 10.14457/cu.the.2012.368
title: อิทธิพลของภูมิอากาศในภูมิภาคต่างๆของประเทศไทยต่อการใช้พลังงานในอาคาร

description: วัตถุประสงค์ของการวิจัยเพื่อศึกษาผลกระทบของการใช้ข้อมูลสภาพอากาศจากสถานที่ๆ แตกต่างกันในประเทศไทย สำหรับการจำลองการใช้พลังงาน ปัจจุบันนิยม ใช้ชุดข้อมูลสภาพอากาศที่มาจากกรุงเทพมหานคร เป็นตัวแทนข้อมูลสภาพอากาศจากทั่วประเทศ งานวิจัยนี้ได้รวบรวมข้อมูลตัวแทนสภาพอากาศจาก กรุงเทพมหานคร เชียงใหม่ นครปฐม อุบลราชธานี และ สงขลา จัดเก็บข้อมูลให้อยู่ในรูป ไบนารี่ไฟล์ ตามมาตรฐานของโปรแกรม DOE2.1E แล้วจึงทำการจำลองด้วย VisualDOE4.1 จากการเปรียบเทียบค่าไฟฟ้าที่มาจากการใช้พลังงานทำความเย็น ระหว่างตัวแทนภูมิอากาศที่มาจาก กรุงเทพมหานคร TMY เปรียบเทียบกับ เชียงใหม่ นครปฐม อุบลราชธานี และ สงขลา กรณีบ้านพักอาศัย พบความแตกต่างดังนี้ แตกต่างจากเชียงใหม่ 38.9% นครปฐม 16% สงขลา 13.9% อุบลราชธานี 18.2% กรณีอาคารสำนักงานพบความแตกต่างดังนี้ แตกต่างจากเชียงใหม่ 17.6 นครปฐม 4.4% สงขลา 0.7% อุบลราชธานี 6% นอกจากนี้ มีการดำเนินการทดสอบ บ้านและอาคารสำนักงานกรณีศึกษา พร้อมกับอุปกรณ์บังแดดใ นการวางแนวทางทุกรวมทั้งหลังคา เพื่อที่จะศึกษาที่มา ของความแตกต่างจากภาระการทำความเย็นสูงสุด ที่มาจากรังสีกระจาย โปรแกรม VisualDOE 4.0 มีการตั้งค่าเพื่อปกป้องพื้นผิวอาคารจากรังสีแสงอาทิตย์ตั้งตรง โดยที่ไม่ได้ป้องกันรังสีกระจายเข้าสู่อาคาร ผลการทดสอบแสดงให้เห็นว่าการบังแดดภายนอกเต็มรูปแบบทั้งบ้านพักอาศัย และอาคารสำนักงาน ทำให้ความ ต้องการทำความเย็นสูงสุด ลดลงอย่างมีนัยสำคัญ และ พบความแตกต่างที่ จังหวัดเชียงใหม่ สำหรับภาระการทำความเย็นสูงสุด ระหว่างข้อมูลภูมิอากาศต่างๆ เราสามารถสรุปได้ว่าอาคารในส่วนต่างๆ ของประเทศสามารถจำลองโดยใช้ไฟล์สภาพอากาศเดียวกัน โดยมีความคลาดเคลือนน้อยมากยกเว้นข้อมูลอากาศที่มาจากเชียงใหม่ แต่ต้องระมัดระวังเป็นพิเศษ สำหรับ อาคารที่ออกแบบด้วยอุปกรณ์บังแดดภายนอกที่มีปริมาณของรังสีกระจายแตกต่างกันมาก
DOI: 10.14457/cu.the.2012.369
title: การแตกสลายของพอลิเมทิลเมทาคริเลตบนซีโอไลต์ในเครื่องปฏิกรณ์แบบแบตช์

description: ในงานวิจัยนี้ศึกษาการแตกสลายด้วยความร้อนและเชิงเร่งปฏิกิริยาของ PMMA ที่ 300 องศาเซลเซียส ในเครื่องปฏิกรณ์แบบแบตช์ ภายใต้ภาวะแก๊สไนโตรเจน โดยใช้ตัวเร่งปฏิกิริยาซิลิกาอะลูมินาอสัณฐานและซีโอไลต์ชนิดต่างๆ ได้แก่ ZSM-5 Beta HUSY(6.2) HUSY(11.8) dUSY(33.6) และ dUSY(145.2) ผลิตภัณฑ์จากการแตกสลายของ PMMA มีสามส่วนคือ แก๊สที่ประกอบด้วยคาร์บอนมอนอกไซด์ คาร์บอนไดออกไซด์และมีเทน ผลิตภัณฑ์เหลวเบามี MMA เป็นองค์ประกอบหลักและผลิตภัณฑ์พลอยได้ที่มีมูลค่าได้แก่ methyl propanoate, methyl 2-methyl propanoate และ methyl 2-methyl butanoate ส่วนสุดท้ายคือผลิตภัณฑ์เหลวหนักซึ่งประกอบด้วยผลิตภัณฑ์ที่มีจำนวนคาร์บอนในโมเลกุลมากกว่า 9 อะตอมขึ้นไป ในการทดลองการแตกสลายเชิงเร่งปฏิกิริยาบนซีโอไลต์ของ PMMA ให้ผลิตภัณฑ์เหลวเบาที่มากกว่าการแตกสลายด้วยความร้อนเพียงอย่างเดียว การเพิ่มเวลาการแตกสลายในระบบที่ไม่มีซีโอไลต์ทำให้ MMA รวมตัวกันได้เป็นโมเลกุลใหญ่ซึ่งอยู่ในผลิตภัณฑ์เหลวหนัก การใช้ซีโอไลต์ทำให้ปริมาณของผลิตภัณฑ์เหลวหนักลดลง แต่เพิ่มปริมาณมากในส่วนของผลิตภัณฑ์แก๊ส การแตกสลายเชิงเร่งปฏิกิริยาบนซีโอไลต์ Beta ของ PMMA ทำให้ได้ปริมาณผลิตภัณฑ์เหลวเบาสูงสุดร้อยละ 23 โดยน้ำหนัก การศึกษาผลของชนิดซีโอไลต์ต่อการแตกสลาย PMMA ด้วย TGA พบว่า ความเป็นกรดของซีโอไลต์ทำให้อุณหภูมิการแตกสลายของ PMMA มีค่าลดลง โดยมีกลไกการแตกสลายที่แตกต่างจากการแตกสลายด้วยความร้อนเพียงอย่างเดียว นอกจากนี้พบว่ารูปแบบการแตกสลายตัวยังขึ้นกับโครงสร้างและสภาพกรดของตัวเร่งปฏิกิริยาด้วย
DOI: 10.14457/cu.the.2012.370
title: การศึกษากลไกการเกิดตะกรันในหม้อไอน้ำของโรงไฟฟ้าแม่เมาะ

description: การวิจัยนี้เป็นการศึกษากลไกการเกิดตะกรันในเตาเผาของหม้อไอน้ำของโรงไฟฟ้าถ่านหินที่การไฟฟ้าฝ่ายผลิตแห่งประเทศไทย แม่เมาะ โดยการศึกษาด้านองค์ประกอบทางเคมีของเถ้าถ่านหินลิกไนต์ร่วมกับการศึกษาด้านแร่วิทยาเมื่อมีการเผาไหม้ถ่านหินลิกไนต์ที่อุณหภูมิสูง จากการศึกษา พบว่า ตัวอย่างถ่านหินลิกไนต์ K1 ซึ่งมีส่วนประกอบทางเคมีของเถ้าถ่านหิน 12.72 %CaO และ K2 ซึ่งมีส่วนประกอบทางเคมีของเถ้าถ่านหิน 15.24 %CaO แม้ว่าจะมีส่วนประกอบทางเคมีของเถ้าอยู่นอกช่วง 23 - 35 %CaO ซึ่งการไฟฟ้าฝ่ายผลิตแห่งประเทศไทย แม่เมาะ คาดว่าไม่น่าจะเกิดตะกรัน แต่กลับเกิดตะกรันได้ การวิจัยนี้ได้พบว่า การวิเคราะห์องค์ประกอบทางเคมีด้วยปริมาณ CaO แต่เพียงอย่างเดียว ไม่สามารถอธิบายกลไกการเกิดตะกรันได้ การศึกษานี้จึงใช้ Ternary Phase Diagram เพื่อช่วยศึกษาองค์ประกอบทางเคมีของเถ้าถ่านหินร่วมกับการศึกษาด้านแร่วิทยา และพบว่า หากองค์ประกอบทางเคมี CaO-Al2O3-SiO2 ของเถ้าใน Diagram ดังกล่าวอยู่บริเวณใกล้เคียงกับบริเวณอุณหภูมิการหลอมต่ำ (Low-Temperature Eutectic Region) ถ่านหินลิกไนต์ดังกล่าวจะให้เถ้าที่เกิดตะกรันเมื่อนำไปเผาไหม้ในเตาเผาของโรงไฟฟ้า ทั้งนี้เนื่องจากกลไกการเปลี่ยนสถานะด้านแร่วิทยาของเถ้าถ่านหินลิกไนต์ได้เปลี่ยนไป โดยเถ้าถ่านหินลิกไนต์ K1 และ K2 ซึ่งก่อนการเผาไหม้ประกอบด้วยแร่เคโอลิไนต์ แร่ยิปซัม และแร่ควอตซ์ในปริมาณต่างๆ กัน แต่หลังจากการเผาไหม้ที่อุณหภูมิสูง องค์ประกอบทางเคมีของเถ้าถ่านหินจะกลายเป็นแร่อะนอร์ไทต์ ซึ่งอยู่ใกล้เคียงกับบริเวณอุณหภูมิการหลอมต่ำ และทำให้เกิดตะกรันได้ ในขณะที่ตัวอย่างถ่านหินลิกไนต์ K3 ซึ่งมีส่วนประกอบทางเคมีของเถ้าถ่านหิน 22.88 %CaO กลับไม่เกิดตะกรัน ทั้งที่ก่อนการเผาไหม้จะมีองค์ประกอบทางแร่ของเถ้าถ่านหินเช่นเดียวกับเถ้า K1 และ K2 แต่หลังจากการเผาไหม้ที่อุณหภูมิสูง องค์ประกอบทางแร่ของเถ้า K3 จะกลายเป็นแร่แคลเซียมซิลิเกต ซึ่งอยู่ห่างจากบริเวณอุณหภูมิการหลอมต่ำ จึงไม่เกิดตะกรัน การศึกษาวิจัยนี้ ได้เสนอแนะให้มีการผสมดินหรือวัสดุต่างๆ ที่ได้จากการทำเหมืองถ่านหิน แม่เมาะ กับถ่านหินลิกไนต์ก่อนการเผาไหม้ เพื่อควบคุมให้องค์ประกอบทางเคมีของ CaO-Al2O3-SiO2 ของเถ้าถ่านหินให้ห่างจากบริเวณอุณหภูมิการหลอมต่ำ (Low-Temperature Eutectic Region) ใน Ternary Phase Diagram เพื่อมิให้เกิดตะกรันหลังจากการเผาไหม้ถ่านหินลิกไนต์ที่ผสมแล้ว
DOI: 10.14457/cu.the.2012.371
title: การปรับเปลี่ยนค่าการซึมผ่านของก๊าซ และค่าการนำความร้อนของวัสดุประกอบแต่งพอลิโพรพิลีน/เคลย์/คาร์บอนนาโนทิวบ์

description: งานวิจัยนี้มีเป้าหมายสองส่วนคือ (ก) ศึกษาการเตรียมวัสดุประกอบแต่งพอลิโพรพิลีน/เคลย์/คาร์บอนนาโนทิวบ์ โดยใช้ปริมาณพอลิโพรพิลีนมาเลอิกแอนไฮไดรด์และจำนวนครั้งของการตัดเม็ดที่แตกต่างกัน และ (ข) ศึกษาอิทธิพลของปริมาณเคลย์และคาร์บอนนาโนทิวบ์ ที่มีต่อสมบัติเชิงกล ความสามารถในการซึมผ่านก๊าซและไอน้ำ และค่าการนำความร้อนของวัสดุประกอบแต่งพอลิโพรพิลีน/เคลย์/คาร์บอนนาโนทิวบ์ วัสดุประกอบแต่งพอลิโพรพิลีน/เคลย์/คาร์บอนนาโนทิวบ์ถูกผสมแบบหลอมเหลวด้วยเครื่องอัดรีดแบบเกลียวหนอนคู่ และขึ้นรูปด้วยเครื่องกดอัด ระยะห่างระหว่างชั้นของดินเหนียวถูกวัดด้วยเครื่อง XRD เครื่อง SEM ถูกใช้ศึกษาการกระจายตัวของสารตัวเติมในวัสดุประกอบแต่ง โดยการศึกษาสมบัติเชิงกลคือค่าความทนแรงดึงและค่าโมดูลัส ค่าความสามารถการซึมผ่านของก๊าซออกซิเจนและไอน้ำของฟิล์มถูกวัดด้วยเครื่องวิเคราะห์การซึมผ่านก๊าซและเครื่องวิเคราะห์การซึมผ่านไอน้ำ ค่าการนำความร้อนของวัสดุประกอบแต่งด้วยเครื่อง TCA ผลการทดลองด้วยการวิเคราะห์เทคนิค XRD พบว่าปริมาณ PPMA เป็น 2 เท่าของสารตัวเติมและจำนวนครั้งของการตัดเม็ด 3 ครั้งเหมาะสมกับการเตรียมวัสดุประกอบแต่ง และการกระจายตัวของเคลย์แสดงให้เห็นถึงการกระจายตัวแบบ intercalated และการเติมเคลย์และคาร์บอนนาโนทิวบ์ที่ร้อยละ 1 ถึง 3 โดยน้ำหนัก ทำให้ค่าความทนแรงดึงและค่าโมดูลัสเพิ่มขึ้นร้อยละ 64 และ 134 ตามลำดับ ค่าความสามารถการซึมผ่านของก๊าซออกซิเจนและไอน้ำของฟิล์มลดลงร้อยละ 77 และ 44 ตามลำดับ ค่าการนำความร้อนของวัสดุเพิ่มขึ้นร้อยละ 17
DOI: 10.14457/cu.the.2012.372
title: แนวทางเกี่ยวกับความเป็นส่วนตัวสำหรับระบบบริการข้อมูลสมาชิกศิษย์เก่าโดยอาศัยแบบรูปความเป็นส่วนตัว

description: สมาชิกระบบบริการข้อมูลสมาชิกศิษย์เก่าส่วนใหญ่ไม่ได้ตระหนักว่าข้อมูลส่วนบุคคลของตัวเองควรได้รับการปกป้อง อีกทั้งปัญหาด้านการปกป้องข้อมูลส่วนบุคคลยังถูกยกระดับให้มีความรุนแรงมากขึ้นเพราะขาดผู้เชี่ยวชาญทางด้านการรักษาความเป็นส่วนตัว และเนื่องด้วยข้อจำกัดในเรื่องงบประมาณที่จะนำมาใช้ในการพัฒนาและปรับปรุงการรักษาความเป็นส่วนตัวของระบบบริการข้อมูลสมาชิกศิษย์เก่าให้ดีขึ้น งานวิจัยนี้มีเป้าหมายเพื่อพัฒนาแนวทางในการรักษาความเป็นส่วนตัว โดยนำเสนอแนวทางและขั้นตอนวิธีในการที่จะทำให้ระบบบริการข้อมูลสมาชิกศิษย์เก่าสามารถรักษาความเป็นส่วนตัวได้ดีมากขึ้น เรียกวิธีการนี้ว่า เซเว่นซี (7C) โดยมีพื้นฐานบนการทำงานทั่วไปของระบบข้อมูลสมาชิกศิษย์เก่า แบบรูปความเป็นส่วนตัว ข้อบังคับในการรักษาความเป็นส่วนตัว และเทคโนโลยีที่จะนำมาช่วยในการรักษาความเป็นส่วนตัว เพื่อช่วยให้ผู้ออกแบบระบบ ผู้พัฒนาระบบ ผู้ตรวจสอบระบบ และตัวผู้ใช้งานระบบเอง สามารถเข้าใจและจัดการเรื่องความเป็นส่วนตัวได้ งานวิจัยนี้ได้เลือกซอฟต์แวร์อีแอลจีจี (Elgg) ที่ได้รับความนิยมสูงสำหรับการพัฒนาระบบเครือข่ายสังคมออนไลน์เป็นกรณีศึกษา พร้อมทั้งได้ทำการประเมินระบบอีแอลจีจี ด้วยเอกสาร Privacy Detail Specification ซึ่งเป็นเอกสารที่ได้จากขั้นตอนต่างๆ ทั้งเจ็ดตามขั้นตอนวิธีการเซเว่นซี และยังได้นำเสนอรายการของปลั๊กอินที่เกี่ยวข้องกับการรักษาความเป็นส่วนตัวสำหรับระบบอีแอลจีจีด้วย
DOI: 10.14457/cu.the.2012.373
title: การพัฒนาระบบจำลองพลศาสตร์ยานยนต์ร่วมกับระบบล้อ ระบบรองรับและระบบบังคับเลี้ยวจริง สำหรับทดสอบการควบคุมรถฟอร์มูล่านักเรียน

description: การแข่งขันรถฟอร์มูล่านักรียนต้องอาศัยความรู้และเทคนิคทางวิศวกรรมเพื่อใช้ในการออกแบบและสร้างรถให้มีสมรรถนะดีที่สุดในการแข่งขัน ซึ่งความสามารถในการเลี้ยวของรถเป็นปัจจัยหนึ่งที่สำคัญที่ส่งผลต่อสมรรถนะของรถ โดยความสามารถในการเลี้ยวของรถนั้นขึ้นอยู่กับระบบรองรับและระบบบังคับเลี้ยวเป็นหลัก โดยทั่วไปเมื่อระบบเหล่าได้ก่อนที่จะนำไปใช้ในการแข่งขันจริงต้องผ่านกระบวนการการทดสอบเพื่อสอบทวนถึงเป้าประสงค์ในการออกแบบ วิทยานิพนธ์ฉบับนี้จึงได้นำเสนอวิธีการทดสอบแบบ Hardware-In-the-Loop simulator (HILs) เพื่อใช้ในการทดสอบระบบล้อ ระบบรองรับและระบบบังคับเลี้ยวจริงของรถฟอร์มูล่านักเรียน เพื่อวิเคราะห์พฤติกรรมการเลี้ยวของรถ โดยชุดทดสอบ HILs นี้มีหลักพื้นฐานคือการใช้แบบจำลองพลศาสตร์ยานยนต์แบบสองล้อ คำนวนการเคลื่อนที่ของตัวรถโดยแทนล้อหน้าของรถในแบบจำลองนั้นด้วยล้อทดสอบและระบบช่วงล่างจริงจากรถฟอร์มูล่านักเรียน ซึ่งล้อทดสอบดังกล่าวจะวิ่งอยู่บนล้อจำลองพื้นถนนที่สามารถควบคุมอัตราเร็วและมุมการวางตัวได้ ค่าสถานะของตัวรถในแบบจำลองสองล้อจะใช้ในการควบคุมล้อทดสอบและล้อจำลองพื้นถนนนี้ แรงที่เกิดจากมุมไถลระหว่างล้อทดสอบและล้อจำลองพื้นถนนจะถูกป้อนกลับเข้าสู่แบบจำลองสองล้อ ส่งผลให้การเคลื่อนที่ของตัวรถในแบบจำลองดังกล่าวเสมือนจริงมากขึ้น โดยชุดทดสอบแบบ HILs นี้ได้รับการพัฒนาและปรับปรุงทั้งทางด้านโครงสร้างและระบบควบคุมจากเครื่องทดสอบ HILs ที่ใช้ในการทดสอบการควบคุมของยานยนต์ขนาดเล็ก โดยผลการทดสอบที่ได้จากชุดทดสอบ HILs ในการทดสอบทางด้านพลศาสตร์ยานยนต์ พบว่าค่าสัมประสิทธ์แรงด้านข้างที่ได้จากล้อทดสอบมีค่า 242.157 นิวตัน/องศา นอกจากนี้ในการทดสอบการวิ่งเป็นวงกลมพบว่าพฤติกรรมของรถเป็นแบบดื้อโค้งเมื่อถูกติดตั้งด้วยช่วงล่างลักษณะนี้ และเพื่อเป็นการสอบเทียบชุดทดสอบแบบ HILs จึงได้มีการทำการทดสอบด้วยรถคันจริงที่มีระบบช่วงล่างที่เหมือนกับชุดทดสอบ HILs ด้วยวิธีการทดสอบการวิ่งเป็นวงกลมพบว่าค่ามุมเลี้ยวที่วัดได้มีค่าใกล้เคียงอย่างมากกับผลที่ได้จากชุดทดสอบ HILs ในช่วงที่ความเร่งด้านข้างมีค่าไม่เกิน 0.6 g และรถฟอร์มูล่านักเรียนคันจริงมีพฤติกรรมการเข้าโค้งแบบดื้อโค้งเช่นเดียวกับการทดสอบด้วยชุดทดสอบแบบ HILs
DOI: 10.14457/cu.the.2012.374
title: การศึกษาเปรียบเทียบของคาร์บอนไดออกไซด์ไฮโดรจิเนชันโดยตัวเร่งปฏิกิริยาเดี่ยวโคบอลต์และนิกเกิลบนตัวรองรับเคลย์

description: งานวิจัยนี้ได้ทำการศึกษาคุณลักษณะและสมบัติของการเร่งปฏิกิริยาของตัวเร่งปฏิกิริยาโคบอลต์และตัวเร่งปฏิกิริยานิกเกิลบนตัวรองรับเคลย์ (TOB3) โดยใช้ปฏิกิริยาคาร์บอนไดออกไซด์ไฮโดรจิเนชัน ซึ่งการศึกษาจะแบ่งออกเป็น 2 ส่วนดังต่อไปนี้ ส่วนที่ 1 จะเป็นการศึกษาคุณลักษณะของตัวรองรับเคลย์ นอกจากนี้ยังมีการศึกษาคุณลักษณะ, ค่าความว่องไวและค่าการเลือกเกิดของตัวเร่งปฏิกิริยาโคบอลต์และนิกเกิล โดยมีการเปลี่ยนแปลงปริมาณโลหะโคบอลต์และปริมาณโลหะนิกเกิลเป็น 5, 10, 15 และ 20 เปอร์เซ็นต์โดยน้ำหนักตามลำดับ ผลการศึกษาคุณลักษณะและสมบัติของตัวเร่งปฏิกิริยาพบว่า ตัวเร่งปฏิกิริยานิกเกิลสามารถเกิดการรีดักชันได้ง่ายกว่าตัวเร่งปฏิกิริยาโคบอลต์ เนื่องจากตัวเร่งปฏิกิริยานิกเกิลสามารถเกิดออกไซด์ได้เพียงลักษณะเดียว ผลการศึกษาความว่องไวและค่าการเลือกเกิดของตัวเร่งปฏิกิริยาพบว่า ตัวเร่งปฏิกิริยานิกเกิลบนตัวรองรับเคลย์ที่มีปริมาณโลหะนิกเกิลเท่ากับ 20 เปอร์เซ็นต์โดยน้ำหนัก จะมีค่าคอนเวอร์ชันของคาร์บอนไดออกไซด์มากที่สุดเท่ากับ 40.15 เปอร์เซ็นต์และค่าการเลือกเกิดมีเทนคือ 100 เปอร์เซ็นต์ สำหรับการศึกษาในส่วนที่ 2 เป็นการศึกษาคุณลักษณะของตัวรองรับเบนโทไนต์ (SAC) ผลการศึกษาพบว่า ตัวรองรับเบนโทไนต์ มีความเสถียรภาพทางความร้อนดีว่าตัวรองรับเคลย์ นอกจากนี้ยังศึกษาคุณลักษณะ, ค่าความว่องไวและค่าการเลือกเกิดของตัวเร่งปฏิกิริยานิกเกิล ผลการศึกษาความว่องไวและค่าการเลือกเกิดของตัวเร่งปฏิกิริยาพบว่า จะมีค่าคอนเวอร์ชันของคาร์บอนไดออกไซด์เท่ากับ 34.67 เปอร์เซ็นต์และค่าการเลือกเกิดมีเทนคือ 100 เปอร์เซ็นต์
DOI: 10.14457/cu.the.2012.375
title: การประยุกต์ใช้การโปรแกรมคำนวณแบบขนานลูกผสมกับการจำลองสึนามิแบบหลายระดับความละเอียด

description: ในปัจจุบันคอมพิวเตอร์แบบขนานมักถูกสร้างขึ้นมาจาก 3 เทคโนโลยีอันได้แก่ คลัสเตอร์คอมพิวเตอร์ (Cluster computer), มัลติโพรเซสเซอร์หรือมัลติคอร์ (Multiprocessors/Multicores) และหน่วยประมวลผลกราฟิกส์สำหรับงานทั่วไป (General Propose Graphics Processing Unit/GPGPU) ซึ่งมีความแตกต่างกันหลายประการ เช่น ลำดับชั้นของการทำงานแบบขนาน (level of parallelism), สถาปัตยกรรม, อัลกอริทึม, รูปแบบการเขียนโปรแกรม และความสามารถในการปรับขนาด (scalability) เป็นต้น ดังนั้นเพื่อที่จะใช้ประโยชน์จากการทำงานแบบขนานในหลายระดับและเพิ่มความสามารถในการปรับขนาดคอมพิวเตอร์แบบขนานหนึ่งเครื่องอาจสร้างมาจากการรวมกันของทั้ง 3 เทคโนโลยีข้างต้น เกิดเป็นคอมพิวเตอร์ขนานแบบลูกผสม คือ เป็นคลัสเตอร์คอมพิวเตอร์ที่มีหน่วยประมวลผลแบบมัลติคอร์และหน่วยประมวลผลกราฟิกส์ ซึ่งจะนำเอาข้อดีของแต่ละเทคนิคมาใช้เพื่อเพิ่มประสิทธิภาพในการทำงานของโปรแกรมโดยรวม งานวิจัยนี้จึงต้องการหาวิธีจัดการงานของโปรแกรมคำนวณแบบขนาน สำหรับปัญหาที่มีหลายระดับความละเอียด ที่ทำงานบนคลัสเตอร์คอมพิวเตอร์ที่มีหน่วยประมวลผลกราฟิกส์ ด้วยเทคนิคการเขียนโปรแกรมแบบลูกผสม โดยแบ่งงานและกระจายงานไปยังหน่วยประมวลผลที่ไม่สมมาตรอย่างเหมาะสม และสามารถปรับการจัดการงานให้เหมาะสมกับความสามารถของระบบคลัสเตอร์คอมพิวเตอร์ที่ใช้งาน โดยใช้การจำลองสึนามิเป็นกรณีศึกษา เพื่อที่จะนำวิธีการจัดการงานที่ได้ไปประยุกต์ใช้กับโปรแกรมคำนวณแบบขนานสำหรับปัญหาที่มีหลายระดับความละเอียดอื่นๆ
DOI: 10.5281/zenodo.3380513
title: Development of Environmentally-Friendly Stabilization Methods for Transportation Infrastructure Based on Geopolymers

description: Corresponding data set for Tran-SET Project No. 17GTTAM02. Abstract of the final report is stated below for reference: "Geopolymers (GPs) have received much attention as an eco-friendly and sustainable alternative to conventional chemical additives, since they can be processed at room temperatures from aqueous solutions by utilizing waste materials (e.g. fly ash) or abundant natural sources (e.g. clay). A collaborative research study is carried out by teams from Texas A&M University (TAMU) and University of Texas at Arlington (UTA) to investigate the effectiveness of GPs for stabilizing base and subgrade materials by considering the strength and shrink-swell characteristics. Two types of clay, obtained from the North Dallas area, were mixed with a potassium-based GP synthesized from metakaolin and silica fume, at a ratio of 8 wt% of dry geopolymer to dry soil, and cured for a period of 7 days. Moisture-density relationship tests conducted show that treated soils have a higher optimum moisture content and lower maximum dry density as compared to untreated soils. Treated soils exhibited significant reduction in shrinkage and swell properties as compared to untreated soils. Additionally, unconfined compression strength tests also show an increase in strength of treated soils."
description: Tran-SET Project No. 17GTTAM02
DOI: 10.14457/cu.the.2012.376
title: การลดข้อบกพร่องประเภทการสูญเสียพื้นที่ในการเขียนอ่านข้อมูลในกระบวนการประกอบฮาร์ดดิสก์ไดร์ฟ

description: งานวิจัยนี้มีจุดประสงค์เพื่อทำการปรับปรุงความสามารถของกระบวนการในการประกอบฮาร์ดดิสก์ไดร์ฟ ขนาด 2.5 นิ้วโดยลดข้อบกพร่องประเภท การสูญเสียพื้นที่ในการเขียนอ่านข้อมูลบริเวณแทร็คเริ่มต้น แทร็คสุดท้าย และความหนาแน่นของพื้นที่ในการเขียนอ่านข้อมูล การทำวิจัยจะประกอบด้วย 5 ขั้นตอนตามแนวคิดของซิกซ์ ซิกมา เริ่มต้นจากการนิยามปัญหาในเบื้องต้น (Define) และศึกษาสภาพปัญหาที่เกิดขึ้นในสายการประกอบฮาร์ดดิสก์ไดร์ฟ ตลอดจนกำหนดเป้าหมายและขอบเขตของการปรับปรุงให้ชัดเจน ต่อมาในระยะของการวัด (Measure) มีการวิเคราะห์ถึงคุณสมบัติความเที่ยงของระบบการวัด และพิจารณาความสามารถของกระบวนการผลิตในปัจจุบัน จากนั้นจึงทำการระดมสมองของคนในทีมเพื่อวิเคราะห์ถึงสาเหตุที่เป็นไปได้ของความผันแปรของค่าแทร็คเริ่มต้น แทร็คสุดท้าย และความหนาแน่นของพื้นที่ในการเขียนอ่านข้อมูลและจัดลำดับความสำคัญของปัจจัยนำเข้าโดยใช้ตารางแสดงความสัมพันธ์ของสาเหตุและผล เมื่อได้ปัจจัยนำเข้าที่คาดว่าอาจมีผลอย่างมีนัยสำคัญ ในระยะการวิเคราะห์สาเหตุของปัญหา (Analyze) จึงนำปัจจัยนำเข้าเหล่านี้มาออกแบบการทดลองเพื่อพิสูจน์หาปัจจัยที่ส่งผลอย่างมีนัยสำคัญต่อค่าเฉลี่ยและความผันแปรของค่าตอบสนอง ส่วนในระยะการปรับปรุงกระบวนการ (Improve) จะทำการหาระดับของปัจจัยที่ทำได้ค่าตัวแปรตอบสนองที่ดีที่สุดโดยใช้เทคนิคการหาพื้นผิวตอบสนอง ระยะสุดท้ายของการติดตามและควบคุมกระบวนการผลิต (Control) ได้จัดทำแผนควบคุมเพื่อตรวจติดตามผลลัพธ์และควบคุมปัจจัยนำเข้าที่มีนัยสำคัญ หลังจากทำการปรับปรุงตามแนวคิดซิกซ์ ซิกมาพบว่าดัชนีชี้วัดความสามารถของกระบวนการของค่าตัวแปรตอบสนองทั้งสามมีค่ามากกว่า 1.33 และสามารถลดมูลค่าความสูญเสียรวมได้เท่ากับ 1,259,332 บาท/เดือน
DOI: 10.14457/cu.the.2012.377
title: การเตรียมเมมเบรนเคลือบด้วยตัวเร่งปฏิกิริยาเชิงประกอบ โดยการถ่ายโอนรูปลอกขั้วไฟฟ้าที่พิมพ์อิงก์เจ็ตสำหรับความทนคาร์บอนมอนอกไซด์ในเซลล์เชื้อเพลิงพีอีเอ็ม

description: งานวิจัยนี้ศึกษาการเตรียมเมมเบรนประกอบขั้วไฟฟ้าด้วยตัวเร่งปฏิกิริยาแพลทินัมและแพลทินัมรูทิเนียมบนตัวรองรับคาร์บอนสำหรับเซลล์เชื้อเพลิงพีอีเอ็ม โดยวิธีการถ่ายโอนรูปลอกขั้วไฟฟ้าหลังจากการพิมพ์อิงก์เจ็ตสำหรับความทนคาร์บอนมอนอกไซด์ โดยศึกษาหาภาวะที่เหมาะสมสำหรับการพิมพ์อิงก์เจ็ตของหมึกตัวเร่งปฏิกิริยาและการถ่ายโอนรูปลอกของชั้นตัวเร่งปฏิกิริยาเชิงประกอบ พบว่าเมมเบรนประกอบขั้วไฟฟ้าที่เตรียมจากการถ่ายโอนรูปลอกขั้วไฟฟ้าที่ได้จากการพิมพ์อิงก์เจ็ตให้สมรรถนะที่ดีกว่าเมมเบรนประกอบขั้วไฟฟ้าที่เตรียมโดยการพิมพ์อิงก์เจ็ตของหมึกตัวเร่งปฏิกิริยาลงบนชั้นแพร่แก๊สโดยมีความหนาแน่นกระแสไฟฟ้าที่ 0.6 โวลต์เท่ากับ 421.4 และ 385.3 มิลลิแอมแปร์ต่อตารางเซนติเมตรตามลำดับ จากการทดสอบความทนคาร์บอนมอนอกไซด์ เมมเบรนประกอบขั้วไฟฟ้าที่มีแอโนด 2 ชั้น โดยมีแพลทินัมรูทิเนียม/คาร์บอนเป็นชั้นนอก และแพลทินัม/คาร์บอนอยู่ชั้นใน สามารถฟื้นฟูสมรรถนะภายหลังการสัมผัสคาร์บอนมอนอกไซด์ใกล้เคียงกับเมมเบรนประกอบขั้วไฟฟ้าที่มีแอโนดเป็นแพลทินัมรูทิเนียม/คาร์บอนเพียงชั้นเดียวที่ความเข้มข้นสูงถึง 60 พีพีเอ็ม โดยมีความหนาแน่นกระแสสัมพัทธ์ที่ 0.6 โวลต์ที่ฟื้นฟูได้เท่ากับ 85.63% และ 86.49% ตามลำดับ
DOI: 10.14457/cu.the.2012.378
title: การเพิ่มประสิทธิภาพของระบบจำแนกข้อมูลภาพถ่ายจากดาวเทียมด้วยการประมวลผลแบบกระจาย

description: การจำแนกข้อมูลภาพถ่ายจากดาวเทียมมีจุดมุ่งหมายเพื่อระบุพื้นที่ของวัตถุปกคลุมดินที่สนใจ อาทิเช่นน้ำ พื้นที่ว่างเปล่า พืชเพาะปลูก และป่าไม้เป็นต้น ซึ่งซอฟต์แวร์ที่ใช้ในการจำแนกข้อมูลภาพถ่ายจากดาวเทียมในปัจจุบันมีเครื่องมือและวิธีการที่ช่วยอำนวยความสะดวกแก่ผู้ใช้งาน โดยผู้ใช้จะปรับปรุงค่าของพารามิเตอร์ของวิธีการเพื่อให้การระบุพื้นที่ของวัตถุปกคลุมดินมีความถูกต้องมากขึ้น ซึ่งเวลาในการประมวลผลมักจะยาวนานเกินไป จึงทำให้ไม่ทันต่อการใช้งานข้อมูลในเวลาที่เกิดสถานการณ์ที่สำคัญเช่นสถานการณ์ภัยพิบัติ วิทยานิพนธ์นี้แสดงการนำวิธีการการประมวลผลแบบกระจายมาประยุกต์ใช้กับระบบการจำแนกข้อมูลภาพถ่ายจากดาวเทียมในการลดปฏิสัมพันธ์ของผู้ใช้งานและเวลาในการประมวลผลข้อมูลเพื่อให้ทันต่อการบริการข้อมูลในสถานการณ์ภัยพิบัติ ระบบที่นักวิจัยพัฒนาขึ้นประกอบด้วยเครื่องมือที่ทำงานบนคลัสเตอร์คอมพิวเตอร์ชื่อว่าการกวาดพารามิเตอร์ (Parameter Sweep) และฐานข้อมูลจัดเก็บข้อมูลต่างๆ ที่เกี่ยวข้องกับการดำเนินการจำแนกข้อมูลของผู้ใช้งาน ในการจำแนกข้อมูลหนึ่งครั้ง ระบบช่วยให้ผู้ใช้สามารถสร้างค่าของพารามิเตอร์ที่แตกต่างกันหลายชุดและดำเนินงานการประมวลผลพร้อมกันและให้ผู้ใช้เลือกผลลัพธ์ที่พึงพอใจมากที่สุด ระบบยังช่วยแนะนำค่าของพารามิเตอร์ที่ดีที่สุดที่เคยดำเนินงานการจำแนกข้อมูลภาพถ่ายจากดาวเทียมก่อนหน้านี้ให้ผู้ใช้งานอีกด้วย วิทยานิพนธ์นี้ยังแสดงการวัดประสิทธิภาพโดยการทดลองใช้ระบบจำแนกข้อมูลในการจำแนกพื้นที่น้ำโดยใช้ภาพถ่ายจากดาวเทียมบริเวณประเทศไทย